Erdöl

**Erdeel** iss im Wesendlische ä komblizierd zammegesedzdes Gemisch aus Kohlewassschdoffe. Kohlewassaschdoffe sinn Verbindunge, derre Molekiele haubdsäschlisch aus Kohle-unn wassaschdoffadome uffgabaud sin.

## Endschdehung
Erdeel bild sisch aus ginsdische Bedingunge aus Blangdon. Die Erdeelendschdehung werd dorsch schwach bewegde unn wennisch belifdede Meeresbegge beginsdischd, wies z.&nbsp;B. im Persische Golf gewessd iss, wo hait viel Erdeel lacherd unn demendschbreschend geferderd werd.

In Millione vun Jahre sinn riesische Menge vun Blangdon uff de Meeresschbiechl gesunge. De greeschd Deel devu iss mid de Zaid verwesd. De onnere, kläänere Dääl devu awwa iss als Tiefseeschlomm lieche gebliwwe. Do in de unnere Schischde vun schwach dorschmischde Meer keen Sauerschdoff isch, herrsche do ideale Bedingunge fer die Bildung vun Erdeel. De Tiefseeschlomm werd do longsom abgebaud. Anaerobe Bagderie (also Bagderie, die keen Sauaschdoff benedische) unn Kadalysadore helfe bai de Bildung vun Kohlewassaschdoffe unn onnere Abbauproduggde. Noomol beginsdischd werd die Bildung vun Erdeel dosch hohe Drugg unn hohe Temberadure vun 400&nbsp;°C - 500&nbsp;°C. Solsche Bedingunge herrsche, wann de Tiefseeschlomm vun Sedimende iwwerlacherd werd. 

Endschdonne sinn unsere äldschde Erdeelvorkomme vor 500 Millione Johr unn die Jingschde vor ä paar Millione Johr.

## Vorkomme
Erdeel kummt in Form vun kläänschde Träpfsche vor, welle zwische de äänzelne Kerner vun poröse Geschdainsschischde oigebedded sinn. Kalkhaldische Geschaine unn Sondschdää kenne wie en Schwomm des Erdeel schbaischre.
Uff de gonze Erdowwerfläsch gebbds 600 Sedimendbegge, in denne sisch Erdeel gebild hawwe kenne, viel devun sinn awwa noch nedd erforschd. 60% vun denne Begge endhalde wärdschafdlisch nudzbare Vorkomme an Erdeel, viele vun denne befinde sisch awwa in schwer zugänglische Gebiede, sodass die Ferderung vorerschd nedd in Frage kummt. Die wischdigschden Ferderregione sinn de Middlere Oschde, de Ferne Oschde, Weschdoiroba, Nordameriga, Ladainameriga, die GUS-Schdaade unn Afriga.

## Bohre

### Bohrteschnigg
Um an Erdeel drõõ zu kumme, muss erschdmol gebohrd werre. Die gschiehd mim Bohrdurm, ä schdabili Schdahlkonschdruggdsion mid em Flaschezuch an de Schbidz. Des Bohrgeschdänge werd dorsch zammegeschraubde Schdahlrohr gebild.

### Eggsbloradsionsbohrunge
Wann geologische Unnersuchunge ä naies Vorkomme vun Erdeel feschdgeschdelld henn, donn werd des middels Egsbloradsionsbohrunge beschdädischd. Nur jedi zehnd Egsbloradsionsbohrung iss erfolgraisch. Wann ä naii Lagerschdädd nochgewiese worre isch.

## Ferderung

### Lond

Erdeel konn an Lond dorsch drai verschiedene Methode geferderd werre. Die erschd iss die Erubdiv-Ferderung, bai derre die Lagerschdädde unner hohe Drugg schdehe. Des Erdeel konn Gas endhalde, des den Drugg aufreschd erhäld. Bai derre Ferderung werre also kee Bumbe benedischd. Die Zweede Method iss die Bumbe-Ferderung mid de tibbische Tauchbumbe ("Perdekepfbumbe"). Die werd oigesedzd, wann de Drugg nimmi ausraischd. Als dridd Method gebbds die Gaslifdferderung, die bai Diefe vun 2500m zum Oisadz kummt. Bai derre werd Gas ins Schbaischageschdain gebumbd unn verwandeld sisch zamme mim Eel in en Schaum, der donn laischda uffschdaigd.

## Trennung
Des Erdeel, welles ausm Bohrloch schdremd, konn als solsches nedd verwended werre. Die Uffberaidung gschiehd in de Raffinerie. Erschdmol muss des Erdeel vun Gas unn Wassa befraid werre, domit die Pipelines unn Dransbordschiff nedd beschädischd werre. Des werd in Gassebaradore gemachd, welle em Unnerdrugg ausgesedzd werre unn die gelesde Gas endwaische könne. Frieher sinn die Neeweproduggde abgefaggeld worre, hait verkaaft mer se als Propan, Buan, odda Pentan. Vun Salzwasssa werd des Erdeel mid Eel-Wassa-Sebaradore befraid.

## Webling'gs
 
* Mineralienatlas, Erdöl
* Die Entwicklung von Angebot, Nachfrage und Preisen von Rohöl